आचार्यश्री ने वहां मंगल प्रवचन का श्रवण ही नहीं कराया, बल्कि नियमित चलने वाले मुनिपत के व्याख्यान का वाचन भी किया। आचार्यश्री के समक्ष एक मासखमण की तपस्या सहित अनेक लोगों ने अपनी-अपनी धारणा के अनुसार अपनी तपस्याओं का प्रत्याख्यान किया। आचार्यश्री ने ‘ठाणं’ आगमाधारित अपने प्रवचन में आकाश के दो भाग लोकाकाश और अलोकाकाश का वर्णन करते हुए कहा कि लोकाकाश छोटा और अलोकाकाश अनंत होता है। लोकाकाश में ही सिद्ध, देव मानव आदि सभी रहते हैं।